Guvernul Ciolacu, ajutor financiar pentru pensionari și persoane vulnerabile. Vouchere de 125 lei pentru Crăciun
Guvernul Ciolacu pregătește un ajutor financiar cu ocazia sărbătorilor de iarnă pentru persoanele cu venituri mici. Aceștia vor primi până la 125 de lei care pot fi cheltuiți pentru produse alimentare. Această inițiativă vine în contextul în care multe familii din România se confruntă cu dificultăți financiare, iar sezonul sărbătorilor adaugă o presiune suplimentară asupra bugetelor românilor.